Fact Check : 5G ಮೊಬೈಲ್ ಟವರ್ನಿಂದ ಕೊರೋನಾ ಹರಡುತ್ತಾ.? ಇಲ್ಲಿದೆ ವೈರಲ್ ಸುದ್ದಿ ಹಿಂದಿನ ಅಸಲಿ ಸತ್ಯ.! ಕೆಎನ್ಎನ್ ಡಿಜಿಟಲ್ ಡೆಸ್ಕ್ : 5ಜಿ ಮೊಬೈಲ್ ಟವರ್ ಗಳ ಪರೀಕ್ಷೆಯಿಂದ ಕೊರೊನಾ ವೈರಸ್ ನ ಎರಡನೇ ಅಲೆ ಸಂಭವಿಸಿದೆ ಎಂದು ಹಲವಾರು ಸಾಮಾಜಿಕ ಮಾಧ್ಯಮ ವೇದಿಕೆಗಳಲ್ಲಿ ಹಲವಾರು ತಪ್ಪು ದಾರಿಗೆಳೆಯುವ ಸಂದೇಶಗಳನ್ನು ಪ್ರಸಾರ ಮಾಡಲಾಗುತ್ತಿದೆ ಎಂದು ಸಂವಹನ ಸಚಿವಾಲಯದ ದೂರಸಂಪರ್ಕ ಇಲಾಖೆ ಡಿಒಟಿ ಗಮನಕ್ಕೆ ಬಂದಿದೆ. ಡಿಒಟಿ ಹೊರಡಿಸಿದ ಪತ್ರಿಕಾ ಹೇಳಿಕೆಯ ಪ್ರಕಾರ ಈ ಸಂದೇಶಗಳು ಸುಳ್ಳು ಮತ್ತು ಸಂಪೂರ್ಣವಾಗಿ ಸರಿಯಾಗಿಲ್ಲ ಎಂಬುದಾಗಿ ಸ್ಪಷ್ಟ ಪಡಿಸಿದೆ. ಕೇಂದ್ರದ ಮಾಜಿ ಸಚಿವ, ರೈತ ನಾಯಕ ಬಾಬಾಗೌಡ ಪಾಟೀಲ್ ನಿಧನ : ಹಲವು ಗಣ್ಯರಿಂದ ಸಂತಾಪ 5ಜಿ ತಂತ್ರಜ್ಞಾನ ಮತ್ತು ಕೋವಿಡ್19 ಹರಡುವಿಕೆಯ ನಡುವೆ ಯಾವುದೇ ಸಂಬಂಧವಿಲ್ಲ ಎಂದು ಈ ಮೂಲಕ ಸಾರ್ವಜನಿಕರಿಗೆ ತಿಳಿಸಲಾಗಿದೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಈ ವಿಷಯದಲ್ಲಿ ಹರಡಿರುವ ಸುಳ್ಳು ಮಾಹಿತಿ ಮತ್ತು ವದಂತಿಗಳಿಂದ ದಾರಿ ತಪ್ಪದಂತೆ ಸಾರ್ವಜನಿಕರಲ್ಲಿ ಮನವಿ ಮಾಡಿದೆ. 5ಜಿ ತಂತ್ರಜ್ಞಾನವನ್ನು ಕೋವಿಡ್19 ಸಾಂಕ್ರಾಮಿಕದೊಂದಿಗೆ ಜೋಡಿಸಿ ಹರಡಿಸಾಗುತ್ತಿರುವಂತ ಸೋಷಿಯಲ್ ಮೀಡಿಯಾ ಸುದ್ದಿ ಸುಳ್ಳು ಮತ್ತು ಯಾವುದೇ ವೈಜ್ಞಾನಿಕ ಆಧಾರವನ್ನು ಹೊಂದಿಲ್ಲ. ಇದಲ್ಲದೆ, 5ಜಿ ನೆಟ್ ವರ್ಕ್ ನ ಪರೀಕ್ಷೆ ಇನ್ನೂ ಭಾರತದಲ್ಲಿ ಎಲ್ಲಿಯೂ ಪ್ರಾರಂಭವಾಗಿಲ್ಲ ಎಂದು ತಿಳಿಸಲಾಗಿದೆ. BIG BREAKING NEWS : ಭಾರತದಲ್ಲಿಂದು ಹೊಸದಾಗಿ 2,59,591 ಕೊರೊನಾ ಕೇಸ್, 4,209 ಮಂದಿ ಸಾವು 5ಜಿ ಪ್ರಯೋಗಗಳು ಅಥವಾ ನೆಟ್ ವರ್ಕ್ ಗಳು ಭಾರತದಲ್ಲಿ ಕೊರೊನಾ ವೈರಸ್ ಗೆ ಕಾರಣವಾಗುತ್ತಿವೆ ಎಂಬ ವೈರಲ್ ಸುದ್ದಿಯು ಆಧಾರರಹಿತ ಮತ್ತು ಸುಳ್ಳಿನಿಂದ ಕೂಡಿದೆ ಎಂದು ತಿಳಿಸಿದೆ. ಮೊಬೈಲ್ ಗೋಪುರಗಳು ಅಯಾನಿಸಿಂಗ್ ಅಲ್ಲದ ರೇಡಿಯೋ ಆವರ್ತನಗಳನ್ನು ಹೊರಸೂಸುತ್ತವೆ. ಮಾನವರು ಸೇರಿದಂತೆ ಜೀವಂತ ಜೀವಕೋಶಗಳಿಗೆ ಯಾವುದೇ ರೀತಿಯ ಹಾನಿಯನ್ನು ಉಂಟುಮಾಡಲು ಅಸಮರ್ಥವಾಗಿವೆ. ದೂರಸಂಪರ್ಕ ಇಲಾಖೆ ಡಿಒಟಿ ರೇಡಿಯೋ ಫ್ರೀಕ್ವೆನ್ಸಿ ಫೀಲ್ಡ್ ಅಂದರೆ ಬೇಸ್ ಸ್ಟೇಷನ್ ಎಮಿಷನ್ಸ್ ಗೆ ಎಕ್ಸ್ ಪೋಶರ್ ಮಿತಿಗೆ ನಿಯಮಗಳನ್ನು ಶಿಫಾರಸು ಮಾಡಿದೆ. ಇದು ಅಯಾನೀಕರಣವಲ್ಲದ ವಿಕಿರಣ ರಕ್ಷಣೆಯ ಐಸಿಎನ್ಐಆರ್ಪಿ ಅಂತರರಾಷ್ಟ್ರೀಯ ಆಯೋಗವು ಸೂಚಿಸಿದ ಸುರಕ್ಷಿತ ಮಿತಿಗಳಿಗಿಂತ 10 ಪಟ್ಟು ಹೆಚ್ಚು ಕಠಿಣವಾಗಿದೆ ಮತ್ತು ಡಬ್ಲ್ಯೂಹೆಚ್ಒ ಶಿಫಾರಸು ಮಾಡಿದೆ. BIG NEWS : ಆಂಬುಲೆನ್ಸ್ಗಳ ಮನಸೋ ಇಚ್ಛೆ ಹಣ ವಸೂಲಿಗೆ ರಾಜ್ಯ ಸರ್ಕಾರ ಬ್ರೇಕ್ : ಪ್ರತಿ ಕಿಲೋಮಿಟರ್ಗೆ ದರ ನಿಗದಿ ಪಡಿಸಿ ಆದೇಶ ಸೋ ಈ ಎಲ್ಲಾ ಹಿನ್ನಲೆಯಲ್ಲಿ ಸೋಷಿಯಲ್ ಮೀಡಿಯಾದಲ್ಲಿ 5ಜಿ ಮೊಬೈಲ್ ಟವರ್ ನಿಂದ ಕೊರೋನಾ ಸೋಂಕು ಹರಡುತ್ತದೆ ಎಂಬ ವೈರಲ್ ಸುದ್ದಿ ಸುಳ್ಳು ಆಗಿದೆ. ಈ ರೀತಿಯ ಯಾವುದೇ ಘಟನೆ ನಡೆದಿಲ್ಲ. ಭಾರತದಲ್ಲಿ ಇನ್ನೂ 5ಜಿ ನೆಟ್ವರ್ಕ್ ಪ್ರಾಯೋಗಿಕ ಆರಂಭ ಇನ್ನೂ ಶುರುವಾಗಿಲ್ಲ ಎಂಬುದಾಗಿ ಪಿಐಪಿ ಫ್ಯಾಕ್ಟ್ ಚೆಕ್ ಮೂಲಕ ಸ್ಪಷ್ಟ ಪಡಿಸಿದೆ.